b"\n_START_ARTICLE_\nGitarzan\n_START_PARAGRAPH_\n\xc2\xabGitarzan\xc2\xbb er en amerikansk noveltysang, skrevet av Ray Stevens. Bill Justis bidro med tittelen. Justis er offisielt kreditert som Bill Everett._NEWLINE_Stevens spilte den selv inn. \xc2\xabGitarzan\xc2\xbb ble utgitt p\xc3\xa5 singlen Monument MN45-1131 i mars 1969. Den ble arrangert av Ray Stevens og produsert av Fred Foster, Ray Stevens og Jim Malloy. B-siden var \xc2\xabBagpipes, That's My Bag\xc2\xbb._NEWLINE_Sangen var hentet fra LP-platen, Gitarzan (Monument SLP\xc2\xa018115)._NEWLINE_\xc2\xabGitarzan\xc2\xbb handler om en figur som bor i jungelen og danner et musikkband med sin kvinnelige partner, Jane, og deres kj\xc3\xa6ledyr: en ape._NEWLINE_Den inneholder Tarzan-br\xc3\xb8l, scatsynging, funky boogie woogie samt et sitat fra sangen \xc2\xabSwinging on a Star\xc2\xbb med linjen \xc2\xabCarrying moonbeems home in Jar\xc2\xbb, sunget til feil noter.\n_START_SECTION_\nCoverversjon\n_START_PARAGRAPH_\nEn coverversjon ble innspilt av countrymusikkparodiker, Cledus T. Judd, og utgitt p\xc3\xa5 hans tributt-CD, Boogity, Boogity - A Tribute to the Comedic Genius of Ray Stevens (Curb 78993), i 2007. Keith Judd og Heidi Newfield (tidligere ledesanger i Trick Pony) medvirker p\xc3\xa5 Judds coverversjon.\n_START_SECTION_\nNorsk versjon\n_START_PARAGRAPH_\nHarald Tusberg og \xc3\x98ivind Blunck har skrevet en norsk tekst. Den norske tittelen er identisk med originaltittelen.\n_START_SECTION_\nInnspilling\n_START_PARAGRAPH_\n\xc3\x98ivind Blunck. Utgitt p\xc3\xa5 singlen Slager HS\xc2\xa0140 i 1989."